Młoźe

Młoźe ( Mlode) su gmejnski dźěl města Kalawy w braniborskim wokrjesu Hornje Błóta-Łužica.

 Geografija 
Młoźe leža w Delnjej Łužicy w přirodnym parku Delnjołužiske wyšiny. Sewjernje wsy leži Wótšowc, gmejnski dźěl Lubnjowa. Na wuchodźe přizamknje so Zasłomjeń z wjesnym dźělom Kałkojce. Južnje Młoźow leži město Kalawa same, juhozapadnje sćěhuje Bukow. Na zapadźe mjezuje wjes z Batowkom. Přez wjesku ćeče rěčka Kleptna.

K Młoźam słuša wjesny dźěl Rochusowy Doł (Rochusthal).

 Stawizny 
Wjesne mjeno bu wotwodźene wot serbskeho słowa młode. Wjes mjenowaše so w zašłosći tež Mloda abo Mlodo.

Młoźe słušachu Kalawskej hrodowskej kapałce, kotraž je w lěće 1560 knjezej Otto von Zabeltitz předa. K slědowacym wobsedźerjam słušeštej mjez druhim swójbje Schlieben a von Barnheim. 1693 naspomnichu so Młoźe jako pusta wjes. Wot lěta 1764 běchu pak znowa wobydlene a dóstachu 1768 do wobsydstwa Lynarec hrabinstwa, při kotrymž wosta hač do lěta 1945. Zarjadnisce bě wjes dźěl Kalawskeho wokrjesa. Hakle 1951 přizamknychu so Młoźe na milinowu syć. Z twarom wulkeje wowčernje w Młoźach natwarichu tež dźesać rynkowych domow a bydlenski blok.

Dnja 1. januara 1926 so Młoźe do Bzeža zagmejnowachu. Po tym zo so Bzež za brunicowu jamu wotbagrowa, bu 1. januara 1969 z dotalnymaj gmejnskimaj dźělomaj Młoźe a Rochusowy doł zagmejnowany do Wótšowca.Gemeinden 1994 und ihre Veränderungen seit 01.01.1948 in den neuen Ländern, Verlag Metzler-Poeschel, Stuttgart, 1995, ISBN 3-8246-0321-7, wudaćel: Statistiski zwjazkowy zarjad Dnja 1. junija 1987 so Młoźe z Wótšowskeje gmejny wurjadowachu a stachu so ze samostatnej gmejnu z Rochusowym Dołom. Dnja 26. oktobra 2003 přińdźechu hromadźe ze Změšowom, Kamjenami, Bólašojcami, Zasłomjenjom a Wjerchownju ke Kalawje.StBA: Změny pola gmejnow Němskeje

 Wuwiće wobydlerstwa 
 Wuwiće wobydlerstwa w Młoźach mjez 1875 a 2002Statistika Braniborska (PDF)lěto  wobydlerjolěto  wobydlerjolěto  wobydlerjolěto  wobydlerjolěto  wobydlerjo1875 491989 1561993 1621997 1632001 1491890 401990 1591994 1611998 1592002 1471910 501991 1601995 1631999 1541925 541992 1651996 1632000 156

 Infrastruktura 
Sewjerozapadnje wsy leži něhdyša brunicowa jama Bzež-zapad. Zapadnje Młoźow běži zwjazkowa awtodróha 13.

 Nóžki 

 Wotkazaj 

 Předstajenje gmejnskeho dźěla na webstronach Kalawy, wotwołane dnja 11. awgusta 2009.

Kategorija:Kalawa
Kategorija:Něhdyša gmejna (Wokrjes Hornje Błóta-Łužica)
Kategorija:Sydlišćo w Delnjej Łužicy
Kategorija:Sydlišćo we wokrjesu Hornje Błóta-Łužica
Kategorija:Rozpušćenje gmejny 1926
Kategorija:Rozpušćenje gmejny 2003